钦定古今图书集成/方舆汇编/职方典/第1155卷 > 《拓城记》郭
## 钦定古今图书集成/方舆汇编/职方典/第1155卷 > 《拓城记》郭

鄢之旧城，东南北三面俱临汉水，每泛溢辄为所伤。
城西百步许有冈焉，求避者涉此，虽少奠而犹阻于
壕，或奔涉不及，亦用艰咨。先之君吾鄢者虞其沼也，

以居人，市以行舟，其压没漂流，不减于唐乾元之二
年，元至大之三年也，惟藉是冈以生者，无虑数千人。
公矍然曰：鄢之藉是也旧矣，必其甲穷支反，后之人
乃因就简陋，故置城于其傍耶？不然，胡地之相去孔
迩，而固苟且于一时也。盖拯民于溺，而奠吾鄢于不
湮者，惟斯得之。”时分巡陈公、分守雷公以眚伤至县，
父老拥而告曰：“架城西冈，乃可避水。”二公即上其事
于抚治郧阳都御史沈公，佥可其议。公乃慨然任之，
亲董其役，以西城旧址募民欲得地者，以资版筑之
费，而架于冈，辟之门以大观焉，建之楼以明远焉，开
之道以利由焉。其旧临水而致坏者，厚之基以御冲
焉，崇之防以捍溢焉，横之桥以便涉焉。未几，事用攸
集，民弗告劳。鄢士民相告曰：“迁殷者商《书》播其烈；筑
瓠者《汉史》扬其休。我公拓斯城也，遂其先所欲为之
心，而成其人所未成之务。休显弘硕，湛恩汪濊。愿记
诸石，以志不忘。”余曰：“俞哉！夫造物之设吾鄢久矣。使
徒为嵁岩屹墉于郊邑之中，以为国险，则必辇山石，
沟涧壑岐绝，险阻疲极，人力可以有为。然而求天作
地生”之状，或无得焉。逸其人，因其地，全其天，昔之所
难，今于是乎在。嗟乎！草茇识召伯之留，岘山忆羊侯
之泽。维城屹屹，吾鄢之所；天固公之《草茇》《岘山》存焉，
其能忘于江汉之思也哉！是可记矣。兹役也，经始于
嘉靖辛亥八月，落成于是年十二月。广七十丈，袤加
六倍，高二寻，奇厚亦称是。公名廷玺，字邦信，云池别
号也。中丁酉乡试，西蜀宜宾人。